SUPER UMAABEL. Sipapannakel dagitoy nga inna ken umaabel a taga-Barangay Nagbacalan, Paoay, Ilocos Norte a mangipakpakita kadagiti produktoda a kaay-ayo dagiti turista a gatangen gapu iti naisangsangayan a disenio ken kalidadda. Ti grupo dagiti umaabel a babbai iti Ilocos Norte ti maysa kadagiti kaaktibuan a makiparpartisipar iti tinawen a “Partuat ti Kailokuan Trade Fair” a programa ti Department of Trade and Industry babaen ti suporta ti gobierno probinsial ti Ilocos Norte. Maang-angay ti “Partuat” iti Dap-ayan Center ti Siudad ti Laoag ken agpaut agingga iti Disiembre 30, 2016. Agpakanawan: Lorna Cabugon, Perlita Domingo, ken Brenda Omotoy. (Leilanie G. Adriano)
(Naipablaak iti Bannawag, Enero 2, 2017 a bilang.)
ilo_Latn ilo_Latn